ग्वालियर में सीधी पेशाब कांड जैसी घटना; आरोपी ने पीड़ित से खुद को बाप बुलवाया
Madhya Pradesh Gwalior Car Video Controversy - ग्वालियर में सीधी के पेशाब कांड जैसी घटना हुई है। यहां एक वीडियो सामने आया है, जिसमें चलती कार में एक युवक को जमकर पीटा जा रहा है। उसके चेहरे पर चप्पलें मारी जा रही हैं
ग्वालियर में सीधी के पेशाब कांड जैसी घटना सामने आई है। यहां एक वीडियो वायरल हुआ है, जिसमें चलती कार में एक युवक को जमकर पीटा जा रहा है। उसके चेहरे पर चप्पलें मारी जा रही हैं। मारपीट कर रहा शख्स युवक से खुद को बाप कहलवा रहा है। अपने तलवे भी चटवा रहा है।
फिलहाल ये पता नहीं चल पाया है कि वीडियो कब का है। यह शुक्रवार रात सोशल मीडिया पर सामने आया। इसके बाद पुलिस हरकत में आई और शनिवार को आरोपी चारों युवकों को गिरफ्तार कर लिया।
वीडियो में ये नजर आ रहा... 
वीडियो में एक कार सड़क पर फर्राटे से दौड़ती नजर आ रही है। उसमें 4 से 5 लोग बैठे हैं। तेज आवाज में गाना बज रहा है। एक शख्स युवक को बेरहमी से पीट रहा है। उसे गालियां दे रहा है। उसके चेहरे पर ताबड़तोड़ चप्पलें चला रहा है। युवक को पीट रहा शख्स उससे तलवे चाटने को कहता है। साथ ही खुद को बाप कहलवाते दिख रहा है।
इस घटना के दो वीडियो सामने आए हैं। एक वीडियो 36 सेकंड का तो दूसरा 42 सेकंड का है। युवक को पीट रहा शख्स खुद को गोलू गुर्जर बताते हुए कहता है, 'गोलू गुर्जर कौन है? तेरा बाप।' वह पीड़ित से अपने पैर भी दबवा रहा है। इसमें एक और आरोपी तेजेन्द्र का नाम भी सामने आता है।
बताया जा रहा है कि पीड़ित ग्वालियर की डबरा तहसील का रहने वाला है। घटना को ग्वालियर-डबरा हाईवे पर अंजाम दिया गया है।
इस खबर पर आप अपनी राय दे सकते हैं...
कलेक्ट्रेट के पास से किया था किडनैप, चारों आरोपी गिरफ्तार
बताया जा रहा है कि पीड़ित युवक का कुछ दिन पहले डबरा में गोलू गुर्जर के भाई से झगड़ा हुआ था। उसके बाद पीड़ित युवक बानमोर में जाकर काम करने लगा था। आरोपियों ने ग्वालियर में कलेक्ट्रेट के पास करण गोस्वामी से कॉल कर पीड़ित को बुलवाया। यहां से बोलेरो में अपहरण कर ले गए। फिर उसके साथ मारपीट की।
मामले में करण गोस्वामी ने ग्वालियर के विश्वविद्यालय थाने में शिकायत की। पुलिस ने गोलू गुर्जर निवासी जतरबी, सुदीप गुर्जर निवासी टेकनपुर, तेजेंद्र गुर्जर निवासी खोदन और अमित गुर्जर के खिलाफ अपहरण-मारपीट का केस दर्ज कर गिरफ्तार कर लिया है।
जिसका अपहरण किया, उसने आरोपी के भाई से की थी मारपीट
इस मामले में शनिवार को एक और वीडियो सामने आया। यह सीसीटीवी फुटेज 21 मई 2023 का है। वीडियो में चार लोग एक लड़के को लाठी-डंडों से पीटते दिख रहे हैं। बताया जा रहा है कि इनमें पीड़ित युवक (जिसका अपहरण कर तलवे चटवाए गए) भी शामिल है। उसने अपने साथियों के साथ मिलकर गोलू गुर्जर के छोटे भाई को लाठी-डंडों से पीटा था। इनके खिलाफ डबरा थाने में केस भी दर्ज किया गया था। इसी का बदला लेने के लिए चारों आरोपियों ने युवक को किडनैप किया, फिर जमकर पिटाई की।
ये भी पढ़ें...
भितरवार में आदिवासी परिवार से मारपीट:जमीन के विवाद को लेकर जूतों की माला पहनाई
सीधी का पेशाब कांड, ग्वालियर में युवक से तलवे चटवाने के बाद अब भितरवार थाना क्षेत्र में आदिवासी परिवार से बर्बरता का मामला सामने आया है। इसमें आदिवासी परिवार की जमीन पर कब्जा करने के आरोप लगे हैं। पीड़ित परिवार का कहना है कि दबंगों ने उनके साथ मारपीट की। जूतों की माला पहनाई। पीड़ित शुक्रवार रात को भितरवार थाने पहुंचे। कार्रवाई की मांग की। मामले में पुलिस ने चार लोगों पर FIR की है। खबर पढ़ने के लिए क्लिक करें..
मुख्यमंत्री शिवराज ने पेशाब कांड पीड़ित आदिवासी के पैर धोए:हाथ पकड़कर CM हाउस ले गए
सीधी पेशाब कांड पीड़ित आदिवासी युवक गुरुवार को CM शिवराज से मिलने पहुंचा। सीएम हाउस में मुख्यमंत्री शिवराज सिंह चौहान पीड़ित आदिवासी का हाथ पकड़कर उसे भीतर ले गए। कुर्सी पर बैठाया। पांव धोए, आरती उतारी और तिलक लगाया। उन्होंने कहा, "इस घटना से दुखी हूं। मैं आपसे माफी मांगता हूं। आप जैसे लोग मेरे लिए भगवान जैसे हैं। पूरी खबर पढ़ने के लिए यहां क्लिक करें...
पेशाब कांड के वायरल वीडियो की कहानी; घटना एक साल पुरानी
मध्यप्रदेश के सीधी में आदिवासी युवक पर बीजेपी कार्यकर्ता के पेशाब करने के वायरल वीडियो ने मध्यप्रदेश से लेकर दिल्ली तक हलचल मचा दी है। पुलिस का दावा है कि ये वीडियो एक साल पुराना है। जिसे अब वायरल किया गया है। बताया जा रहा है कि आरोपी बीजेपी से जुड़ा है, वह मंडल स्तर पर भाजयुमो का पदाधिकारी रह चुका है। पूरी खबर पढ़ने के लिए यहां क्लिक करें...
पेशाब कांड में पीड़ित के घर पर कांग्रेस का धरना:आरोपी का पूरा घर गिराने की मांग
मध्यप्रदेश के सीधी में आदिवासी पर पेशाब करने के मामले में राजनीति गरमा गई है। बुधवार को जहां आरोपी बीजेपी नेता प्रवेश शुक्ला के घर पर प्रशासन ने तोड़फोड़ की कार्रवाई की। वहीं रात को कांग्रेस के नेता पीड़ित के घर धरने पर बैठ गए। वे आरोपी का घर पूरी तरह से तोड़ने की मांग कर रहे हैं। यहां भाजपा विधायक केदारनाथ शुक्ला पहुंचे तो आदिवासी महिलाओं ने चप्पलें दिखाईं। पूरी खबर पढ़ने के लिए यहां क्लिक करें...